Friedrich Wilhelm II od Pruske

**Fridrih Vilhelm II** (; 25. septembar 1744 – 16. novembar 1797) bio je pruski kralj od 1786. do 1797. godine. Pripadao je dinastiji Hohenzollern.

## Biografija
Rođen je u Berlinu kao sin Vilijama Avgusta Pruskog, drugog sina kralja Fridriha Vilhelma I i Lujze Amalije od Braunšvajga. Starija sestra njegove majke, Elizabeta, bila je supruga Fridriha Velikog. Nakon očeve smrti (1758), Fridrih II je postao naslednik prestola pošto Fridrih Veliki nije imao dece. Fridrih Vilhelm II se 1765. godine oženio Elizabetom Kristinom od Braunšvajga, ćerkom Karla I od Braunšvajga. Od nje se razveo 1769. godine kada je oženio Frederiku Lujzu, ćerku Ludviga IX od Hesena. Sa njom je imao sedmoro dece. Imao je i ljubavnicu Vilhelminu Enke sa kojom je imao petoro dece. Fridrih se interesovao za umetnost. Bio je mecena Betovena i Mocarta, a njegov privatni orkestar bio je poznat širom Evrope. Takođe je bio i talentovani violončelista. Godine 1786. nasledio je svoga strica. Nije bio upoznat sa diplomatijom niti pripreman za vladavinu, što je izazvalo sumnju u pogledu njegove spremnosti za vladavinu. Na početku vladavine donosi mere kojima je povećao teret obaveza stanovništva. Izgrađuje puteve i kanale, smanjuje carinske dažbine, podstiče trgovinu, uvodi nove poreze. Intelektualni slojevi bili su zadovoljni Fridrihovom merom koja ukida zabranu nemačkog jezika. On vrši prijem nemačkih pisaca na Prusku akademiju i aktivno podstiče rad univerziteta i škola. Ukida državni monopol na trgovinu kafom, duvanom i šećerom. Fridrihov rad na kodifikaciji zakona završen je 1794. godine.

Vojska Pruskog kraljevstva jača tokom vladavine Fridrihovog prethodnika. Prva briga Fridriha Vilhelma II bila je da vrši stalni nadzor nad pruskom vojskom. Fridrih je sebe proglasio "gospodarem rata" (nem. Kriegherr) i stavio se na čelo kolegijuma rata (Oberkriegs-Collegium). Vojne reforme Fridriha pokazale su se neuspešnim. Pruska vojska katastrofalno je poražena kod Jene 1806. godine od Napoleona Bonaparte. U mirnodopskim uslovima, pruska vojska brojala je 189.000 vojnika pešadije i 48.000 konjanika. Pruski kralj pokušava da interveniše u Rusko-austrijsko-turskom ratu, ali nije uspeo da ostvari svoj cilj. Pruska nije dobila nikakve ustupke. Fridrih napušta anti-austrijsku politiku.

Fridrih i austrijski car Leopold 1791. godine ulaze u rat protiv revolucionarne Francuske. Avgusta te godine izdali su Plinicku deklaraciju u kojoj su pozvali francuske revolucionare da prekinu sa kršenjem prava kralja Luja XVI. Fridrih lično učestvuje u kampanjama 1792. i 1793. godine, a Pruska izlazi iz rata 1795. godine nakon potpisivanja Bazelskog mira kako bi mogla da učestvuje u podeli Poljske. Fridrih je umro 1797. godine. Nasledio ga je Fridrih Vilhelm III.

## Porodično stablo

## Izvori
* Feldhahn, Ulrich . Die preußischen Könige und Kaiser (German). Kunstverlag Josef Fink, Lindenberg. 
* Komander, Gerhild H. M. "Friedrich Wilhelm II. König von Preußen (German)". Verein für die geschichte Berlins e.V. Pristupljeno 29 April 2013.
* "Preussenchronik: Der neue König macht wenig besser und vieles schlimmer (German)". Rundfunk Berlin Brandenburg. Pristupljeno 29 April 2013.
* "Preussenchronik: Friedrich Wilhelm II. Preußen (German)". Rundfunk Berlin Brandenburg. Pristupljeno 29 April 2013.
* 
*